Asukoha määramise strateegia on aga järgmine: grupp kõrvuti asuvaid kärgi kuulub ühte piirkonnagruppi. Abonent uuendab oma andmeid, kui liigutakse ühest sellisest grupist  teise. Telefoni asukohta tuleb seega otsida ainult sellest piirkonnast. Küsimus on selles, kuidas jagada kärgi kõige efektiivsemalt gruppidesse. Selleks on mitu võimalust, mis enamasti põhinevad statistilistel andmetel.